આપણે જોયું તેમ બીભત્સ રજૂઆત અંગેનો પણ કાયદો છે, પરંતુ સવારે છાપું ખોલીએ કે ગમે ત્યારે ટેલિવિઝન જોઈએ કે કોઈપણ મેગેઝિન જોઈએ અથવા રસ્તા ઉપરની જાહેર ખબરો જોઈએ ત્યારે આધુનિકતાના નામે જે અર્ધનગ્નતાનું પ્રદર્શન જોવા મળે છે ત્યારે એમ થાય છે કે કાયદો ફક્ત કાયદાના પુસ્તકમાં રહી ગયો છે અને સમાજ આધુનિકતાના રસ્તા ઉપર સદીઓથી ચાલી આવતી નીતિ મૂલ્યોની પ્રથા પાછળ મૂકીને કે ક્યાંક દફનાવી દઈને આગળ વધી રહ્યો છે જેમાં માનવી અંગત સ્વાર્થ માટે અને પૈસાના પ્રલોભનને લીધે મૂલ્યોને સદંતર ભૂલી ગયો છે.